ફેંગશુઈ વિષે આપણે ઘણીવાર સંભાળીએ છીએ, મોટેભાગે ફેંગશુઈના આર્ટીકલ જેવા કે કાચબો,માછલી, ચાઇમ્સ વગેરેથી લોકો પરિચિત હોય છે. પણ ફેંગશુઈ આ નાના મોટા આર્ટીકલ કરતા પણ ઘણુંવધુ છે. ફેંગશુઈ વાસ્તુશાસ્ત્રની જેમ એક મોટું શાસ્ત્ર છે. ફેંગશુઈ દ્વારા આપણે આપણા ઘર અને ઓફિસને વધુ કાર્યક્ષમ અને આનંદમય બનાવી શકીએ છીએ. આત્મા શરીરમાં રહે છે, અને શરીર ઘરમાં રહે છે, માટે ઘર અને ઓફિસ જ્યાં આપણે મોટા ભાગનો સમય વિતાવીએ છીએ તેમાં પાંચ તત્વો સપ્રમાણ રહે અને બધું વ્યવસ્થિત રહે તો સફળતા જલદી મળી શકે, તે સહજ છે.